Diari Oficial de la Generalitat Valenciana


Sumari del DOGV 3180, del 10-02-1998 (1998/729)

Bases específiques per a la provisió d’una plaça de tècnic o tècnica lingüístic de valencià, vacant en la plantilla de personal laboral de l’Ajuntament de Vinaròs.
-------------------------------------------------------------------------------------------------------------------------------------------------------------------

### Dades del document

Número de DOGV
:   3180

Data del DOGV
:   10-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/729


Data del document
:   10-02-1998

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * administració local
    * lingüística
    * concurs administratiu
    * llengua regional

Bases específiques per a la provisió d'una plaça de tècnic o tècnica lingüístic de valencià, vacant en la plantilla de personal laboral de l'Ajuntament de Vinaròs. [1998/A729]
  
Primera. Objecte de la convocatòria
  
1. L'objecte d'aquesta convocatòria és la selecció de personal laboral, pel procediment de concurs oposició, per a cobrir una plaça de tècnic o tècnica lingüístic de valencià, que pertany a l'oferta d'ocupació pública per a 1997, amb una retribució que serà l'equivalent al grup B, en l'escala d'administració especial, subescala B) de funcionaris.
  
Funcions que cal desenvolupar:
  
a) Promoure l'ús del valencià en els distints àmbits i actuacions municipals.
  
b) La programació i realització de campanyes municipals de sensibilització i promoció de l'ús del valencià i de normalització lingüística.
  
c) La realització d'activitats que fomenten l'ús del valencià en àmbits específics com els esports, comerç, joventut, temps lliure, associacions cíviques, etc., per a la qual cosa s'haurà de dinamitzar i impulsar l'ús del valencià i col·laborar en l'organització d'activitats o en la prestació de serveis de les diverses regidories.
  
d) Promoure la normalització lingüística i coordinar-ne l'aplicació.
  
e) Dinamitzar i impulsar l'ús del valencià a l'interior de l'Ajuntament i aportar assessorament en els aspectes lingüístics i de llenguatges específics.
  
f) La traducció i correcció dels textos de les publicacions i de tots aquells que hagen d'assolir una àmplia difusió, així com de tots altres que s'estimen necessaris.
  
g) Organitzar cursos d'ensenyament de valencià per a funcionaris o funcionàries i empleats o empleades d'aquest ajuntament.
  
h) Proposar i realitzar totes les diligències que calguen perquè la presència del valencià al carrer siga tant o més visible que la del castellà, d'acord amb el predomini majoritari del valencià a la nostra ciutat.
  
i) Promoció cultural i col·laboració amb les regidories de Cultura i Educació.
  
j) Oferir un servei públic d'assessorament legal i administratiu en assumptes de dret lingüístic.
  
1.1 Publicitat de la convocatòria:
  
La convocatòria s'anunciarà en el Butlletí Oficial de la Província.
  
Segona. Condicions dels aspirantes
  
Per a prendre part en l'oposició, caldrà:
  
2.1 Condicions generals:
  
2.1.1 Posseir la nacionalitat espanyola o la d'algun dels estats membres de la Unió Europea, d'acord amb el estableix la Llei 17/1993 de 23 de desembre. Aquesta nacionalitat haurà de ser acreditada.
  
2.1.2 Haver complit els 18 anys d'edat.
  
2.1.3 Posseir el títol de:
  
- mestre o mestra de valencià o
  
- llicenciat o llicenciada en Filologia Catalana.
  
Caldrà acreditar aquests títols mitjançant un certificat acadèmic expedit per la universitat corresponent.
  
2.1.4 No estar inhabilitat penalment per a l'exercici de funcions públiques.
  
2.1.5 Posseir la capacitat física i psíquica necessària per a l'exercici de les funcions pròpies del càrrec.
  
2.2 Nacionals de països comunitaris:
  
Respecte dels nacionals d'altres països de la Unió Europea, caldrà ajustar-se al que estableix l'article 48.4 del Tractat CE i disposicions que el despleguen, i també al que disposa la Llei 17/1993, de 23 de desembre.
  
2.3 Equivalència de títols:
  
Correspon a l'autoritat acadèmica competent declarar l'equivalència de títols.
  
Els estrangers hauran d'estar degudament validats en la data en què finalitze el termini de presentació d'instàncies.
  
Tercera. Instàncies
  
3.1. Presentació d'instàncies:
  
Les instàncies en què se sol·licite prendre part en el procediment d'ingrés s'hauran de dirigir al president o presidenta de la corporació, presentant-les en el registre general d'aquesta, durant el termini de 20 dies naturals comptador a partir de l'endemà de la publicació de l'anunci de la convocatòria en el Butlletí Oficial de la Província.
  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, i caldrà adjuntar-hi els documents acreditatius dels mèrits al·legats mitjançant un original o fotocòpia compulsada.
  
Els opositors o opositores hauran de manifestar en la instància que compleixen totes les condicions que s'exigeixen en la base segona, referides a la data en què finalitze el termini de presentació de sol·licituds, havent de mantenir aquests requisits durant tot el procés selectiu, al llarg del qual, i en qualsevol moment, podran ser requerides les persones interessades per a efectuar les comprovacions oportunes. També hauran de manifestar en la instància que es comprometen a prestar el preceptiu jurament o promesa.
  
3.2 Taxes per drets d'examen:
  
En el moment de presentar la sol·licitud, caldrà adjuntar-hi un resguard acreditatiu de l'ingrés de 1.500 pessetes en concepte de taxes per drets d'examen. Aquestes taxes es faran efectives en la Tresoreria Municipal. El fet de no pagar els drets d'examen o el fet de no aportar el justificant d'ingrés o no especificar a quina prova selectiva corresponga comportarà l'exclusió de l'aspirant de la resolució mitjançant la qual s'aprova la relació de persones aspirants admeses i excloses.
  
Quarta. Admissió de persones aspirants
  
4.1 Relació de persones aspirants:
  
Finalitzat el termini reglamentari de presentació de sol·licituds, la Presidència de la corporació farà pública la llista provisional de persones admeses i excloses en el Butlletí Oficial de la Província i al tauler d'edictes de la corporació, concedint un termini de 10 dies hàbils per a esmenar el defecte que n'haja motivat l'exclusió o perquè es puguen realitzar les al·legacions que es consideren oportunes, que seran acceptades o rebutjades en la resolució mitjançant la qual s'aprove la llista definitiva, que es farà pública en la forma assenyalada.
  
4.2 Seran causes d'exclusió, a més de les que s'han esmentat, les següents:
  
- No complir algun dels requisits a què es refereix la base segona.
  
- L'omissió de la signatura en la sol·licitud.
  
- L'omissió en la sol·licitud del número del document nacional d'identitat.
  
Cinquena. Tribunal qualificador
  
La composició serà la següent:
  
5.1 Composició:
  
President o presidenta: el de la corporació o membres d'aquesta en qui delegue.
  
Vocals:
  
- Un representant de la Generalitat Valenciana, designat per la Direcció General d'Interior.
  
- Un representant de la Direcció General d'Ordenació, Innovació Educativa i Política Lingüística.
  
- La comissió de contractació.
  
- Dos tècnics o tècniques especialitzats designats per la corporació.
  
Secretari o secretària: el de la corporació o funcionari o funcionària en qui delegue.
  
5.2 Suplents:
  
El tribunal estarà integrat, a més, pels suplents respectius:
  
5.3 Designació i publicitat:
  
La designació dels membres del tribunal es farà pública en el Butlletí Oficial de la Província i al tauler d'edictes de la corporació.
  
La publicació de la seua composició nominativa es verificarà, almenys, 15 dies abans de l'inici de la realització de les proves.
  
5.4 Constitució i actuació:
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors o assessores tècnics:
  
Quan la naturalesa de les proves ho requerisca, podran designar-se assessors o assessores especialistes, que col·laboraran amb el tribunal exercint la seua especialitat tècnica respectiva.
  
5.6 Abstencions i recusacions:
  
Hauran d'abstenir-se de formar part dels òrgans de selecció de personal, notificant-ho a l'Alcaldia:
  
Les persones que es troben sotmeses a algun dels supòsits a què es refereix l'article 28.2 de la Llei 30/1992. Així mateix, les persones aspirants podran recusar-les en la forma que estableix l'article 21 de l'esmentada llei.
  
5.7 Actes:
  
De cada sessió, el secretari o secretària n'estendrà una acta, on es faran constar les qualificacions dels exercicis i també les incidències i les votacions que es produïsquen.
  
Sisena. Inici i desenvolupament de les proves
  
6.1 Actuació de les persones aspirants:
  
L'ordre d'actuació de les persones aspirants en exercicis que no es puguen realitzar conjuntament s'iniciarà per aquelles que tinguen un cognom que comence per la lletra que s'establisca mitjançant un sorteig que es realitzarà a aquest efecte. Els opositors o opositores, que hauran d'acudir a les proves proveïts amb el seu document nacional d'identitat, seran convocats per a cada exercici en crida única, llevat de casos fortuïts o de força major, degudament justificats i apreciats lliurement pel tribunal.
  
6.2 Dates d'examen:
  
El dia, l'hora i el local on s'efectuaran els exercicis es faran públics en el Butlletí Oficial de la Província, 15 dies abans del seu inici.
  
Al final de cada exercici es faran saber als opositors o opositores el lloc i el moment d'inici del següent.
  
Entre la conclusió d'un exercici o prova i l'inici del successiu, no haurà de transcórrer un període de temps inferior a 72 hores ni superior a 45 dies naturals.
  
Es podran modificar aquests terminis, en el cas que hi estiga d'acord el tribunal, si la totalitat de persones aspirants que concorre hi presta per escrit el seu consentiment.
  
Setena. Exercicis de l'oposició
  
7.1 Caràcter i contingut dels exercicis:
  
- Primer:
  
Escrit. Obligatori, eliminatori i qualificable de 0 a 10 punts.
  
Tindrà dues parts:
  
Primera part: realització d'un test sobre coneixements de l'annex I.
  
Segona part: redacció de dos temes triats pel tribunal dels que configuren l'annex II.
  
- Segon:
  
Oral. Obligatori, eliminatori i qualificable de 0 a 10 punts.
  
Consistirà en l'exposició d'un tema dels que configuren l'annex II i d'un altre tema dels que configuren l'annex III, triats a l'atzar.
  
7.2. Discapacitats:
  
El tribunal facilitarà, a les persones aspirants amb discapacitats que així ho demanen en la instància de sol·licitud per a prendre part en la convocatòria, les adaptacions possibles de temps i mitjans per a la realització de les proves. A aquest efecte, hauran d'assenyalar, així mateix, en la instància el tipus d'adaptacions que necessiten, que, en cap cas, menyscabaran els nivells de coneixement exigibles per a superar les proves.
  
7.3 Fase de concurs:
  
La baremació dels mèrits al·legats documentalment per les persones aspirants en el moment de la presentació de la instància es realitzarà a aquelles que hagen superat els dos exercicis de la fase d'oposició.
  
1. Titulacions
  
Es valoraran sempre que no constituïsquen un requisit per a l'accés a la plaça i tinguen relació directa amb les funcions del lloc convocat.
  
Màxim: 1 punt.
  
2. Cursos
  
Es valoraran fins un màxim de 3 punts l'assistència a cursos organitzats per centres oficials que tinguen relació directa amb el lloc convocat, a raó de 0,5 punts per cada curs amb una duració mínima de 10 hores.
  
3. Experiència professional
  
- Es valorarà fins un màxim de 3 punts l'experiència d'impartir cursos de valencià que hagen tingut almenys una duració de 70 hores.
  
- Fins a un màxim d'1 punt per treballs realitzats com a traductor o traductora o dinamitzador o dinamitzadora.
  
S'haurà d'acreditar mitjançant un contracte de treball o certificat oficial.
  
4. Experiència en administració local
  
Es valorarà fins un màxim de 3 punts.
  
Vuitena. Qualificació de les proves selectives
  
8.1. Qualificació:
  
Els membres del tribunal qualificaran els exercicis de l'oposició amb una puntuació de 0 a 10 punts, i en seran eliminats els aspirants que no arriben a un mínim de 5 punts en cadascun d'ells.
  
8.2 Publicitat:
  
Les qualificacions de cada exercici es faran públiques al tauler d'edictes de l'Ajuntament, junt amb l'acta que s'estenga a aquest efecte.
  
8.3 Qualificació definitiva:
  
L'ordre de qualificació definitiva serà el que resulte de la suma de punts obtinguts en les proves realitzades.
  
8.4 Igualtat en la qualificació:
  
En el cas d'empat, caldrà recórrer, per a dirimir-lo, a la major puntuació aconseguida en cada un dels exercicis, que s'aplicarà seguint successivament l'ordre en què hagen sigut realitzats. I, si persisteix, es decidirà mitjançant un sorteig en presència de les persones aspirants afectades.
  
Novena. Relació d'aprovats, presentació de documents i nomenament
  
9.1 Relació d'aprovats:
  
Acabada la qualificació de les persones aspirants, el tribunal publicarà la relació de les que han sigut aprovades per ordre de puntuació, el nombre de les quals no podrà sobrepassar el nombre de places convocades, i elevarà l'esmentada relació a la Presidència de la corporació perquè formule la proposta de nomenament corresponent.
  
Al mateix temps, haurà de trametre a aquesta autoritat l'acta de l'última sessió, on hauran de figurar per ordre d'actuació totes les persones que han opositat i que, havent superat totes les proves, excedeixen el nombre de places convocades.
  
9.2 Presentació de documents:
  
9.2.1 Fotocòpia del document nacional d'identitat, acompanyada de l'original per a la seua compulsa.
  
9.2.2 Còpia autenticada o fotocòpia, acompanyada de l'original per a la seua compulsa, d'algun dels títols a què es refereix el punt 2.1.3 d'aquestes bases. Si aquest document s'ha expedit després de la data en què va finalitzar el termini de presentació d'instàncies, caldrà justificar el moment en què finalitzaren els estudis.
  
9.2.3 Certificat acreditatiu de no patir cap malaltia ni defecte físic que impossibiliten el normal exercici de la funció. Aquest certificat haurà de ser expedit per un metge o metgessa, que sotmetrà la persona aspirant a totes aquelles proves de determinació que considere convenients.
  
Les persones aspirants amb discapacitats hauran d'acreditar els requisits que justifiquen que estan afectades per una discapacitat de grau igual o superior al 33% i que són compatibles amb les funcions pròpies del lloc, mitjançant un certificat expedit pel Centre Base d'Orientació, Diagnòstic i Tractament de la Conselleria de Treball i Afers Socials o d'un altre organisme amb igual competència en la matèria.
  
9.2.4 Declaració jurada de no haver sigut separat per un expedient disciplinari del servei de qualsevol administració pública, ni trobar-se inhabilitat per a l'exercici de funcions públiques.
  
9.3. Nacionals de països comunitaris:
  
Les persones aspirants d'altres països comunitaris hauran d'aportar, a més, els requisits a què es refereix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea.
  
9.4 Pèrdua del dret al nomenament:
  
Les persones que dins del termini indicat, i llevat de causes de força major, no presenten la documentació, o presentant-la no compleixen els requisits exigits o incorren en falsedat, no podran ser nomenades i quedaran anul·lades totes les seues actuacions, sense perjudici de la responsabilitat a què puguen estar sotmeses per falsedat en la instància. En aquest cas, la proposta del tribunal es considerarà realitzada en favor de les persones que, havent superat totes les proves, càpiguen en el nombre de places convocades, i l'Alcaldia atorgarà els corresponents nomenaments.
  
9.5 Presa de possessió:
  
El tribunal esmentat en el punt 1 de la base cinquena anterior, haurà d'elevar una proposta de nomenament en favor de la persona opositora aprovada, i l'òrgan competent de l'Ajuntament durà a terme la contractació corresponent de la que es propose com a tècnic o tècnica lingüístic de valencià, amb caràcter de personal laboral eventual. La persona opositora nomenada haurà de prendre'n possessió en el termini de 20 dies hàbils, comptadors a partir de l'endemà de la notificació del nomenament.
  
Si no es formalitza el contracte en el termini assenyalat sense una causa justificada, quedarà en situació de cessant.
  
Deu. Incidències
  
El tribunal està facultat per a resoldre els dubtes que es presenten i per a prendre els acords que calguen per al bon ordre de l'oposició, en tot allò que no estiga previst en aquestes bases.
  
Onze. Facultat de l'Alcaldia
  
L'alcalde, degudament facultat per a això, adoptarà les resolucions pertinents respecte de l'admissió de persones aspirants, publicació d'anuncis i la resta de tràmits que pertoquen.
  
Dotze. Impugnacions i reclamacions
  
La convocatòria, les seues bases i actes administratius que es deriven d'aquesta i de l'actuació del tribunal podran ser impugnats per les persones interessades, en els casos i la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Si es presenten reclamacions sobre les bases, es paralitzarà el procediment del concurs oposició iniciat.
  
Tretze. Legislació aplicable
  
En tot allò que no preveuen aquestes bases, caldrà ajustar-se al que disposen la Llei 7/1985, de 2 d'abril; Llei 30/1984, de 2 d'agost; Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; el Reial Decret Legislatiu 781/1986, de 18 d'abril; el Reial Decret 2.223/1984, de 19 de desembre, i la resta de disposicions complementàries vigents.
  
ANNEX I
  
Temari
  
1. Organització de l'estat i de l'administració pública.
  
2. Les comunitats europees: procés d'integració i contingut.
  
3. La Constitució espanyola de 1978: estructura i contingut. Drets i deures fonamentals. La seua garantia i suspensió. El Tribunal Constitucional i el Defensor del Poble. L'administració central de l'estat. El Consell de Ministres. El president del Govern. Els ministres. Els secretaris d'estat. Els subsecretaris, els secretaris generals i els directors generals.
  
4. L'administració perifèrica de l'estat. Els delegats del Govern en la comunitat autònoma. Els subdelegats del Govern. Els caps de serveis provincials. L'administració institucional de l'estat.
  
5. L'Estatut d'Autonomia de la Comunitat Valenciana: la seua estructura. Les Corts Valencianes: funcions i constitució. Les institucions de la Generalitat Valenciana: el Síndic de Greuges, la Sindicatura de Comptes, el Tribunal Superior de Justícia de la Comunitat Valenciana i el Consell Valencià de Cultura.
  
6. El president de la Generalitat: funcions. El Govern Valencià: composició, estructura i funcions.
  
7. L'administració de la Generalitat: principis generals de la seua organització.
  
8. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.
  
9. Drets lingüístics. Legislació, normativa i desplegament, sobre ús i ensenyament del valencià.
  
10. El llenguatge administratiu valencià. Tradició i modernitat en el seu establiment.
  
11. Dret administratiu. L'ordenament juridicoadministratiu. Lleis orgàniques i ordinàries. El reglament. L'acte administratiu. Concepte, motivació i eficàcia.
  
12. Els contractes administratius: concepte i classes. Els seus elements. Compliment o incompliment dels contractes administratius.
  
13. Procediment administratiu. La llei de procediment administratiu: contingut i àmbit d'aplicació, inici, ordenació, instrucció i resultat. Els recursos administratius: concepte i classes. Reglament d'Organització, Funcionament i Règim Jurídic de les Entitats Locals.
  
14. Personal. Règim jurídic del personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. El règim disciplinari.
  
ANNEX II
  
1. El sistema vocàlic. Variants geogràfiques. Vocalisme tònic i àton. Fonologia i ortografia de les vocals. La síl·laba. El diftong.
  
2. Els signes gràfics accessoris. L'apòstrof, l'accent la dièresi i el guionet.
  
3. El sistema consonàntic. Classificació i caracterització dels fonemes consonàntics. Fonologia i ortografia de les consonants bilabials, labiodentals, alveolars, palatals i velars.
  
4. Morfologia del substantiu i de l'adjectiu.
  
5. L'article: variants geogràfiques. L'anomenat article neutre. Els demostratius i els possessius.
  
6. Els numerals, els quantitatius i els indefinits.
  
7. La pronominalització. Els pronoms personals tònics. Funcions. Els pronoms personals àtons. Funcions. Combinacions i variants geogràfiques.
  
8. El sintagma verbal: predicatiu i atributiu. Els complements verbals.
  
9. L'auxiliaritat dels verbs. Formes no personals i perífrasis verbals. La concordança.
  
10. Classificació verbal. El paradigma verbal. Els verbs irregulars.
  
11. L'adverbi: classes i funcions.
  
12. El sintagma preposicional: la preposició. Classes i funcions.
  
13. L'oració: classes, estructura, elements i funcions. L'oració simple. Funcions bàsiques. Oracions nominals i impersonals.
  
14. L'oració composta. Juxtaposició, coordinació i subordinació. Classes d'oracions coordinades. Classificació de les conjuncions coordinades.
  
15. La proposició adverbial. Classes i funcions. Classificació de les conjuncions de subordinació.
  
16. La proposició de relatiu. Classes i funcions. Proposicions de relatiu substantivades. Els pronoms relatius. Valors i funcions.
  
ANNEX III
  
Història de la llengua-dialectologia
  
1. Orígens de la llengua: del llatí vulgar al naixement del primer romanç.
  
2. L'edat mitjana. La Cancelleria Reial de la Corona d'Aragó i la creació de la llengua literària.
  
3. El segle d'or valencià, el segle XV.
  
4. La Decadència. L'evolució de la llengua durant els segles XVI, XVII, XVIII i XIX.
  
5. La Renaixença. El segle XX. La normativització. Situació actual de la llengua.
  
6. La nostra llengua dins del conjunt de les llengües romàniques.
  
7. Variants dialectals bàsiques del nostre domini lingüístic. Situació i límits. Descripció del vocalisme i del consonantisme dels dialectes del bloc oriental i occidental. Característiques fonètiques, morfosintàctiques i lèxiques.
  
8. La formació històrica del lèxic. Incorporacions lèxiques a través de la història: influències preromanes, germàniques, arabismes, etc.
  
Literatura
  
1. De la llengua vulgar a la literària: les primeres manifestacions literàries, els trobadors.
  
2. Ramon Llull i Arnau de Vilanova.
  
3. La historiografia. Les quatre grans cròniques.
  
4. La literatura religiosa i moral en els segles XIV i XV. Sant Vicent Ferrer, Francesc Eiximenis. Anselm Turmeda. Isabel de Villena.
  
5. L'humanisme. La Cancelleria Reial. Antoni Canals. Bernat Metge.
  
6. La poesia i la ficció en prosa en els segles XIV i XV. Jordi de Sant Jordi. Història de Jacob Xalabín. Ausiàs Marc.
  
7. La novel·la de cavalleria: Curial e Güelfa i Tirant lo Blanc.
  
8. La literatura religiosa, moral i satírica: Jaume Roig. Joan Roís de Corella.
  
9. La literatura en els segles XVI, XVII i XVIII.
  
10. Romanticisme i Renaixença: Verdaguer, Guimerà, Oller.
  
11. El modernisme. La generació valenciana de 1909.
  
12. El noucentisme.